TURISTIČKA ZAJEDNICA RAVNI KOTARI

                                

IZVJEŠĆE O IZVRŠENJU PROGRAMA RADA TURISTIČKE ZAJEDNICE RAVNI KOTARI ZA 
RAZDOBLJE SIJEČANJ – PROSINAC 2023. GODINE

Benkovac, ožujak 2024. godine
UVOD

Sukladno članku 57. Zakona o turističkim zajednicama i promicanju hrvatskog turizma (NN 52/19 i 42/20 ) i članku 56. Statuta Turistički ured Turističke zajednice Ravni kotari podnosi izvješće o Izvršenju programa rada.
U skladu s odredbama članka 57. Zakona o turističkim zajednicama i promicanju hrvatskog turizma (NN 52/19 i 42/20) turističke zajednice izrađuju i donose Izvješće o izvršenju programa rada koje obvezno sadržava podatke o: 
•	izvršenju programom rada pojedinačno utvrđenih zadataka
•	izdacima izvršenja programom rada pojedinačno utvrđenih zadataka
•	izdacima za poslovanje turističkog ureda i rad tijela turističke zajednice
•	ostvarenju prihoda po izvorima
•	financijskom rezultatu poslovanja
•	usporedbi financijskog plana i njegova ostvarenja s obrazloženjem odstupanja
•	analizi i ocjeni izvršenja programa te procjeni učinka poduzetih aktivnosti na razvoj turizma
Prijedlog Programa rada i Financijskog plana za 2023. godinu usvojen je na 5. sjednici Turističkog vijeća Turističke zajednice Ravni kotari održanoj dana 27. prosinca 2022. godine. 

Skupština Turističke zajednice Ravni kotari, usvojila je prijedlog Programa rada s Financijskim planom na 9. sjednici Skupštine održanoj dana 25. listopada 2022.

Turistička zajednica Ravni kotari je u razdoblju od 01. siječnja do 31. prosinca 2023. godine zabilježila ukupan broj dolazaka od 19.745 (12,76% više u odnosu na 2022., te 33,67% više nego 2021. godine) i ukupan broj noćenja u iznosu od 182.805 (11,32% više nego 2022. godine, te 32,85% više nego 2021. godine).
Statistiku za razdoblje od 01. siječnja do 31. prosinca 2023. te od 01.01.-31.12.2022. godine prilažemo u nastavku:

Tablica 1 Dolasci i noćenja turista 01.01.-31.12.2022. te 01.01.-31.12.2021.
	DOLASCI	NOĆENJA	
Turistička zaj.	domaći	strani	ukupno	domaći	strani	ukupno	
2022.godina	1.106	16.404	17.510	7.480	154.636	162.116	
2023. godina	1.055	18.690	19.745	7.475	175.330	182.805	
Izvor: Autor prema www.evisitor.hr

Najveći broj dolazaka i noćenja ostvaruje se u objektima u domaćinstvu, tj. u kućama za odmor čiji broj raste iz godine u godinu te one čine najveći broj smještajnih kapaciteta u strukturi smještaja Turističke zajednice Ravni kotari. 
Na području naše Turističke zajednice i dalje su najbrojniji Njemački turisti. Također, veći dio u dolascima i noćenjima zauzimaju turisti iz Srbije, Bosne i Hercegovine, Poljske, Hrvatske, Austrije, Nizozemske, Belgije, Francuske i Ujedinjenog Kraljevstva.

FINANCIJSKI REZULTATI
Izvješća o izvršenju programa rada na precizan i jasan način iskazuje financijski rezultat Turističke zajednice Ravni kotari iz kojeg je razvidan iznos financijskih sredstava s kojim turistička zajednica raspolaže u narednom razdoblju te vrijednosti nefinancijske i financijske imovine turističke zajednice.
•	PRIHODI TURISTIČKE ZAJEDNICE RAVNI KOTARI

1.	Izvorni prihodi
1.1.	Turistička pristojba ostvarena je u iznosu od  52.668,61 €.
Turistička pristojba plaća se temeljem članka 59. Zakona o turističkim zajednicama i promicanju hrvatskog turizma (NN 52/2019), a u skladu sa Zakonom o turističkoj pristojbi (NN 52/2019). 
U razdoblju od 01. siječnja do 31. prosinca 2023. godine ostvareno je 52.668,61 € prihoda od turističke pristojbe, planirano je 61.052,49 €.
U 2023. godini smo ostvarili puni financijski potencijal turističke pristojbe. Također, ulaskom novih kapaciteta u prihod od turističke pristojbe ostvaren je značajan rast prihoda.

1.2.	Turistička članarina ostvarena je u iznosu od  55.229,17 €.
Turistička članarina plaća se temeljem članka 59. Zakona o turističkim zajednicama, a u skladu sa Zakonom o članarinama u turističkim zajednicama. 
U razdoblju od 01. siječnja do 31. prosinca 2023. godine ostvareno je 55.229,17 € prihoda od turističke članarine, planirano je 27.871,79 €.
U promatranom razdoblju ostvareno je manje turističke pristojbe te više prihoda od turističke članarine zbog nerealne procjene.
Realizacija izvornih prihoda: 107.897,78 €

2.	Prihodi iz proračuna općine/grada/županije i državnog proračuna su planirani u iznosu od 49.107,44 €, a ostvareni su u iznosu od 62.143,00 €.
U 2023. godini smo od Zadarske županije dobili potporu u iznosu od 700,00 €. Od Grada Benkovca nam je doznačen iznos od 62.143,00 €. 
U 2023. smo ostvarili više prihoda iz nadležnog proračuna budući Grad Benkovac sufinancira dio plaće projekta ETHNIC koji je financiran iz Interreg programa Italija Hrvatska.
3.	Prihod iz sustava turističkih zajednica planiran je u iznosu od 46.452,98 € te je ostvareno više od planiranog odnosno 113.868,00 €.
       3.1. Prihodi od TZ Zadarske županije – javni natječaj za potporu događanjima
 TZ Ravni kotari je za potpore događanjima dobila sljedeća sredstva: 
•	Dani otvorenih vrata agroturizama Ravnih kotara – 1.500,00 €
•	Benkovački prisnac - 700,00 €

       3.2. Prihodi od TZ Zadarske županije – javni natječaj za razvojne projekte/programe
•	Kušaonica autohtonih proizvoda Ravnih kotara - 4.000,00 €

3.3. Prihodi od Hrvatske turističke zajednice – Fond za udružene turističke zajednice
Turističke zajednica Ravni kotari je početkom 2023. godine aplicirale na javni natječaj iz Fonda za udružene turističke zajednice. Temeljem Odluke Turističkog vijeća HTZ-a  dodijeljena su nam sredstva u iznosu 68.000,00 € za projekte kako slijedi:
-	Izrada tradicijskih štandova - 11.000,00 €
-	Uređenje odmorišta u mjestima Ravnih kotara – 30.000,00 €
-	Turističko informativni centar TZ Ravni kotari – 15.000,00 €
-	Izrada vodiča kroz ponudu Ravnih kotara – 12.000,00 €

3.4. Prihodi od Hrvatske turističke zajednice – Fond za turistički nedovoljno razvijena područja i kontinent 
Turističke zajednica Ravni kotari je početkom 2023. godine aplicirala na javni natječaj iz Fonda za turistički nedovoljno razvijena područja i kontinent. Temeljem Odluke Turističkog vijeća HTZ-a, dodijeljena su nam sredstva za provedbu sljedećih projekata:
•	Tragovima antičkih miljokaza – 19.834,00 €
•	Izgradnja penjališta Ostrovica – 19.834,00 €
Više ostvareno budući je odobreno više projektnih prijedloga nego što je planirano.

4.	Prihodi iz EU fondova ostvareni su u iznosu od 0,00 €
5.	Prihodi od gospodarske djelatnosti ostvareni su u iznosu 12.482,27 €
Ostvaren je prihod od prodaje proizvoda lokalnih proizvođača izložen u TIC-u, a koji je otvoren u svibnju 2023. godine.
6.  Prihodi prenesni iz prethodne godine ostvareni su u iznosu 0,00 €
7.	Ostali prihodi planirani su u iznosu od 2.654,46 €, ostvareno je 168,29 € - prihod od prefakturiranja troškova za režije od subjekata u našim prostorima. 
•	RASHODI TURISTIČKE ZAJEDNICE RAVNI KOTARI
1.	Istraživanje i strateško planiranje
1.1.	Izrada strateških/operativnih/komunikacijskih/akcijskih dokumenata 
                    
Kontinuirano ulažemo u izradu Strateških dokumenata razvoja ovog prostora. Budući da je na temelju članka 11. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br, 123/17.) Hrvatski sabor na sjednici 16. prosinca 2022. donio Strategiju razvoja održivog turizma do 2030. godine,a pored toga izradili smo i Strategiju razvoja turizma Ravnih kotara za period 2022. – 2032. ovi dokumenti bit će temelj za naše buduće strateške dokumente. Vođeni time u prošloj godini smo naručili i izradili strategiju razvoja sela u Ravnim kotarima na principima održivih odnosno pametnih sela u skladu s primjerima dobre prakse iz EU. Razvoj mikro destinacija izrazito je bitno u turističkoj nadgadnji cjelokupnog područja. To je i prepoznato Strategijom razvoja turizma Ravnih kotara te je s tim u svezi i izrađen navedeni strateški dokument. 

Planirani rashodi za ovu stavku iznosili su 3.981,69 €, a utrošeno je 6.553,19 €.

Ostvareni cilj aktivnosti: Turističko profiliranje i povećanje vidljivosti te definiran strateški i operativni koncept razvoja turizma koji će osigurati proizvodne, institucionalne, organizacijske i ljudske pretpostavke za uspostavljanje trajne privlačnosti Ravnih kotara kao turističke destinacije i poboljšanje njene konkurentske sposobnosti na međunarodnom turističkom tržištu. 

Nositelj aktivnosti i partneri: 
TZ Ravni kotari, 
Realizacija:
6.553,19€

1.2.	Istraživanje i analiza tržišta                                                                                     
TZ Ravni kotari redovito je provodila analize i pratila kretanje trendova u cilju ostvarivanja svojih zadaća u suradnji sa regionalnom turističkom zajednicom i Hrvatskom turističkom zajednicom.
Nositelj aktivnosti i partneri: 
TZ Ravni kotari
Realizacija: 
0,00 €

1.3.	Mjerenje učinkovitosti promotivnih aktivnosti     
Turistička zajednica Ravni kotari izvještavala je regionalnu turističku zajednicu i HTZ-a o svim poduzetim mjerenjima učinkovitosti promotivnih aktivnosti, te provodila interna istraživanja o poduzetim aktivnostima (facebook, instagram) kako bismo dobili što bolji feedback o potražnji i potrebama turista i dionika javog i privatnog sektora te kako bi znali planirati buduće akcije sličnog sadržaja vezane uz boravak turista u destinaciji i njihov doživljaj vezan uz turističku destinaciju.
Nositelj aktivnosti i partneri: 
TZ Ravni kotari
Realizacija: 
0,00 €

2. Razvoj turističkog proizvoda

2.1. Identifikacija i vrednovanje resursa te strukturiranje turističkih proizvoda              
TZ Ravni kotari je tijekom 2023. godini otvorila turističko informativni centar sa ponudom lokalnih proizvoda. Također je nastavila aktivnosti uređenja i obnavljanja odmorišta i vidikovaca, odnosno biciklističkih staza s obzirom da važnost ciklo-turizma leži u tome što on nudi okosnicu razvoja predsezone i postsezone kao jednog od najvažnijih razvojnih interesa županije. Provodili smo i niz aktivnosti koje se odnose na profiliranje i brendiranje Ravnih kotara kao turistički izrazito atraktivnog područja s posebnim naglaskom na podizanju kvalitete svih razina turističke ponude. Pod time posebice podrazumijevamo promociju gastro brendova i aktivnije uključenje lokalne zajednice kao aktivnog čimbenika turističkih kretanja i aktivnosti na našem području. U ovoj godini nastavljamo s planiranim aktivnostima pa je jedan od prioriteta i osnivanje Turističko informativnog centra na području Benkovačkog sajma.

Planirani rashodi za ovu stavku iznosili su 43.134,91 €, a utrošeno je 41.237,89 €

Ostvareni cilj aktivnosti: Otvorenje turisitčkog informativnog centra, nastavak uređenja odmorišta, razvoj cikloturizma i vinskih cesta kao jednog od najzastupljenijih turističkih proizvoda na području destinacije 

Nositelj aktivnosti i partneri: 
TZ Ravni kotari, JLS pod TZ Ravni kotari
Realizacija: 
41.237,89 €

2.2. Sustavi označavanja kvalitete turističkog proizvoda    
Turistička zajednica Ravni kotari 1. srpnja 2023. godine započela je s provedbom projekta ''ETHNIC'' financiranog iz ''INTERREG Italija - Hrvatska'' programa. Projekt traje 18 mjeseci, a završetak projekta predviđen je za 31. prosinca 2024. godine.

Projekt ETHNIC postavlja područje Ravnih Kotara na globalnu eko-kulturnu turističku kartu. Turistička zajednica Ravni kotari implementacijom projekta aktivirat će turističke potencijale neotkrivenih malih i rubnih lokacija na svom području. U partnerstvu s Mountain Union Montefeltro - UMM (Italija), ATLANTIDE Social Cooperative Society (Italija), Razvojnom agencijom općine Dugopolje - ODRAZ (Hrvatska) i Turističkom zajednicom Ravni kotari (Hrvatska) projekt ETHNIC uvodi koncept eko-kulturnog turizma koji kombinira očuvanje prirodnih i kulturnih mjesta s gospodarskim i rekreacijskim dobrobitima kroz održivi turistički razvoj vođen zajednicom, s lokalnim dionicima uključenim u donošenje odluka i provedbu politike. 
Ostvareni cilj aktivnosti: Projekt ETHNIC ima za cilj premostiti jaz u znanju i osnažiti mala kopnena naselja da postanu osebujne i atraktivne eko-kulturne turističke destinacije na globalnom tržištu, putem detektiranja lokalnih potreba, edukacija i mentorskih radionica s lokalnim dionicima.

Nositelj aktivnosti i partneri: 
TZ Ravni kotari, TZ Zadarske županije
Realizacija: 
0,00 €

2.3. Podrška razvoju turističkih događanja 
Turistička zajednica Ravni kotari u suradnji sa svih 7 JLS stavila je naglasak na neke manifestacije koje su strateški bitne za naštu turističku zajednicu, kao što su: 
Gastro manifestacija Puževim korakom, Bukara Benkovac, Benkovački prisnac, Ravnokotarska fišijada, Vinfest Benkovac, Etno festival te Bike and Wine – Ravni kotari tura.

Puževim korakom: Planirani rashodi za ovu stavku iznosili su 3.318,07 €, a utrošeno je 1.950,28 €.

Bukara Benkovac: Ovom manifestacijom stavlja se naglasak na ponudu, prezentaciju i promociju hrane i pića kojima obiluje ovaj kraj, koji je u svijesti ljudi sinonim za raznovrsnu i zdravu hranu te dobra vina. Manifestacija ima za cilj promociju Bukovice i Ravnih kotara te svih posebnosti, atrakcija, narodnih običaja, odnosno svih čimbenika kreiranja potencijalnog turističkog proizvoda.	
Planirani rashodi za ovu stavku iznosili su 5.308,91 €, a utrošeno je 4.962,00 €.

Benkovački prisnac: Benkovački prisnac je autohtona delicija Bukovice i Ravnih kotara, jednostavna, a opet tako dobra. Stoljećima se sprema na ovim prostorima i jedno je od najprepoznatljivijih jela ovoga kraja. Cilj ove manifestacije je očuvanje i promocija tradicionalnih ravnokotarskih recepata te ujedno isticanje Zadarske županije kao top gastro turističke destinacije.
Planirani rashodi za ovu stavku iznosili su 2.654,46 €, a utrošeno je 2.318,00 €.

Ravnokotarska fišijada: Riječ je o manifestaciji koja okuplja najpoznatije ribolovce, kuhare i ostale ljubitelje ribljih specijaliteta iz cijele Hrvatske koji se natječu u pripremanju ribljeg paprikaša po domaćoj recepturi.
Planirani rashodi za ovu stavku iznosili su 1.327,23 €, a utrošeno je 1.758,00 €.
 
Vinfest Benkovac: S obzirom na stoljetnu tradiciju vinogradarstva i vinarstva u Ravnim kotarima, Grad Benkovac u suradnji s Turistickom zajednicom Ravni kotari pokrenuo je manifestaciju Vinfest - Benkovac, koja se vrlo brzo afirmirala kao jedna od najkvalitetnijih vinskih izložbi u Republici Hrvatskoj. Cilj manifestacije je promocija vinarstva na podrucju Ravnih kotara te cijele Zadarske županije, na prostoru koji je tradicijski i geografski uz sve pogodnosti i potencijale predvodnik u proizvodnji vrhunskih vina. 
Planirani rashodi za ovu stavku iznosili su 6.636,14 €, a utrošeno je 5.250,00 €.

Etno festival: Manifestacija u organizaciji Turističke zajednice Ravni kotari i KUD-a Branimir. Uz kulturno umjetnička društva Bukovice i Ravnih kotara, predstavljaju se i skupine iz cijele Hrvatske. Cilj manifestacije je prikazati raznolikost i bogatstvo etno baštine naše domovine.
Planirani rashodi za ovu stavku iznosili su 1.327,23 €, a utrošeno je 1.150,00.

Dani agroturizama Ravnih kotara – planirani rashodi za ovu stavku iznosili su 1.990,84, a utrošeno je 3.085,88 €.

Ostvareni cilj aktivnosti: Pozicioniranje prostora Ravnih kotara i Zadarske županije i isticanje bogate baštine ovog kraja kao sastavnog dijela potencijalnog turističkog proizvoda te stvaranje koncepta manifestacija koje naglasak stavljaju na bogatstvo, tradiciju te autohtonu bogatu baštinu i gastronomiju ovih prostora, prezentiranu na jedan novi način, vizualno atraktivan i edukativan.

Nositelj aktivnosti i partneri: 
TZ Ravni kotari i JLS u sastavu TZ Ravni kotari
Realizacija: 
20.474,16 €

2.4. Turistička infrastruktura           
                                                                                  
Turistička zajednica Ravni kotari upravlja pojedinom turističkom infrastrukturom danom na upravljanje od strane JLS. Za svaki konkretni projekt koji se odnosi na intervencije u navedenoj infrastrukturi traži se suglasnost JLS za konkretnu aktivnost. 

2.5. Podrška turističkoj industriji                                                                              
Svim subjektima na području turističke zajednice omogućili smo koordinaciju i pružanje stručne pomoći pri razvijanju novih turističkih aktivnosti i proizvoda u svrhu obogaćivanja turističke ponude, podršku svim subjektima zainteresiranim u svrhu razvoja programa povezanih neposredno s turističkim proizvodom.
Turistička zajednica Ravni kotari sudjelovala je u raznim donacijama, a sve u svrhu uključivanja lokalne zajednice kao aktivnog čimbenika turističkih kretanja. TZ je u 2023. godini ukupno donirala 27.377,63 € raznim udrugama, kudovima i sl. Neki od njih su Klapa Kotaranke Benkovac, Boćarski klub Sv. Mihovil, Kickboxing klub Benkovac, Moto klub Zemunik, UHDDR Grada Benkovca,Glazbeno društvo Stankovci, Općina Stankovci, Udruga studenata Bukovice i Kotara BIK, Općina Škabrnja i sl. Javni poziv nije proveden.

Turistička zajednica Ravni kotari tokom 2023. godine je nastavila sa Welcome radionicama odnosno razvojem novih podbrendova u Wellcome programu: 
-	„Welcome Eco Friendly“ - podbrend sadrži osnove obaveza koje slijede „zeleni plan“ razvoja turizma, odnosno održivi razvoj;
-	„Welcome B&amp;B“ - podbrend označava uslugu noćenja s doručkom koja spada u najtraženije usluge;
-	„Welcome food taste&amp;buy“ - podbrend se odnosi na OPG, odnosno domaćinstva registrirana za proizvodnju hrane.
-	„Welcome Taste“ projekt je ekstenzija i Welcome i Gastro projekta na partnerske oblike ponude, u ovom slučaju na OPG-ove.
Cilj ovog projekta je identificirati i osposobiti domaćinstva za prihvat gostiju koji će kušati i kupiti njihove proizvode, te time stvarati dodatnu ponudu na destinaciji, kao povezivanje poljoprivrede s ugostiteljstvom. Inicijativa je u skladu s trendom potražnje za svježom i manje prerađenom hranom iz održivih izvora, potrebe za kraćim lancima opskrbe, tzv. pokretom „od polja/farme do stola“.

Planirani rashodi za ovu stavku iznosili su 5.309,26 €, a utrošeno je 4.350,28 €.
Ostvareni cilj aktivnosti: Podizanje izvrsnosti kod turističkih subjekata u prostoru
Nositelj aktivnosti i partneri: TZ Ravni kotari, TZ Zadarske županije, predstavnici turističke industrije
Realizacija:
4.350,28 €
3. Komunikacija i oglašavanje
3.1. Sajmovi, posebne prezentacije i poslovne radionice                                                 
Turistička zajednica u koordinaciji s regionalnom turističkom zajednicom temeljem programa rada regionalne turističke zajednice vršila je posebne prezentacije te sudjeluje na sajmovima i  poslovnim radionicama. Ono na čemu smo inzistirali u marketinškim kampanjama je isticanje svih prednosti, potencijala i blizine Ravnih kotara kao područja idealnog za potpun turistički doživljaj cijele regije. Prostora gdje se naglasak stavlja na tradiciju, baštinu, ekologiju i održivi razvoj.
U svrhu promocije na ciljanim tržištima emitirani su reklamni spotovi:
•	Diadora media d.o.o. – Uskršnja čestitka - 325,00 €,  Izrada i emitiranje reportaže - Bukara Benkovac - 375,00 €, Izrada TV priloga Sajam lokalnih proizvoda i tradicijske baštine u Nadinu - 312,50 €, Izrada i emitiranje čestitke povodom Dana pobjede i domovinske zahvalnosti i Dana hrvatskih branitelja - 312,50 €, Usluga promidžbe na društvenim mrežama 2.000,00 €
Planirani rashodi za ovu stavku iznosili su 1.327,23 €, a utrošeno je 8.162,50 € budući smo više od planiranog koristili usluge oglašavanja u lokalnim medijima, a također smo imali izrade TV  priloga u svrhu promocije lokalne zajednice.
Ostvareni cilj aktivnosti: Zajedničkim oglašavanjem povećava se vidljivost naše regije.
Nositelj aktivnosti i partneri: 
TZ Ravni kotari 
Realizacija: 
8.162,50 €
3.2. Suradnja s organizatorima putovanja                                                                        
TZ Ravni kotari pružala je podršku u organizaciji studijskih putovanja novinara, predstavnika organizatora putovanja i agenata, u suradnji s regionalnom turističkom zajednicom i hrvatskom turističkom zajednicom. 
Nositelj aktivnosti i partneri: 
TZ Ravni kotari, JLS na području TZ-a, lokalni pružatelji usluga
Realizacija:
0,00 €
3.3. Kreiranje promotivnog materijala                                                                             TZ Ravni kotari kroz 2023. godinu realizirala je ponovno tiskanje brošure u kojoj smo istaknuli vrijednosti ovog kraja, (gastro ponuda, kulturno-povijesna baština, etnografsko, krajobrazno, kultura života i rada, aktivni odmor itd.). Brošura sadrži sve kulturno-povijesne znamenitosti, atrakcije i ostale bitne činjenice, kao i opisni dio s popratnim fotografijama. 
Također smo tiskali promotivne materijale za događanja tijekom cijrele godine za sve općine u sastavu.
Zbog rastućeg broja smještajnih jedinica, a samim time i većeg broja turista te sve većoj svijesti iznajmljivača o potrebi kvalitetnog informiranja svojih gostiju o lokalnoj ponudi, javlja se veća potreba za distribucijom promotivnih materijala.

Planirani rashodi za ovu stavku iznosili su 9.954,21 €, a utrošeno je 31.074,81 €.
Pokazala se veća potreba za tiskanjem promotivnih materijala nego smo očekivali, a sve potaknuto otvaranjem novih smještajnih objekata kao i organizacija novih manifestacija te otvaranje novoga turističko informatinog centra u kojem su izloženi promo materijali s ciljem promocije područja.

Ostvareni cilj aktivnosti: Informiranje javnosti i iznajmljivača o ponudi Ravnih kotara, uspješna promocija čitavog područja, uspješna prezentacija ključnih proizvoda, vrijednosti i doživljaja destinacije.

Nositelj aktivnosti i partneri: 
TZ Ravni kotari
Realizacija: 
31.074,81  €

3.4. Internetske stranice                                                                                           
U 2023. godini smo dovršili novu, moderniju web stranicu na hrvatskom i engleskom jeziku koja će ispuniti svoju promidžbeno informativnu svrhu. Nova web stranica zamijenila je portal TZG Benkovca koji je u proteklom razdoblju ispunio svoju svrhu te sadrži mnoštvo informacija o Ravnim kotarima u slici i tekstu kako bi što kvalitetnije približili ovaj kraj potencijalnim posjetiteljima. Na novoj web stranici zastupljena su sva mjesta i JLS u Ravnim kotarima te je navedena platforma servis svih potreba u prostoru Bukovice i Ravnih kotara.

Turistička zajednica Ravni kotari tijekom cijele godine aktivna je na postojećim profilima na najznačajnijim društvenim mrežama – Facebook i Instagram. U prikupljanju materijala za objavu značajna je bila suradnja s ostalim turističkim subjektima na području djelovanja Turističke zajednice. Kontinuiranim informiranjem prezentirali su se ključni proizvodi, vrijednosti i doživljaji destinacije. Za održavanje društvenih mreža ukupno smo utrošili  4.480,00 €.

Planirani rashodi za ovu stavku iznosili su 3.981,68 €, a utrošeno je 4.730,00 €.

Ostvareni cilj aktivnosti: 
Poboljšanje iskustva korisnika te olakšano pronalaženje sadržaja sukladno potrebama i interesima korisnika. Bolja vidljivost destinacije na internetu što je u današnje vrijeme neophodno i nužno za marketing destinacije.

Nositelj aktivnosti i partneri: 
TZ Ravni kotari
Realizacija: 
4.730,00 €.

3.5. Kreiranje i upravljanje bazama turističkih podataka                                              
Stvaranje banke fotografija i snimljenog materijala na CD-u neophodan su preduvjet za kvalitetnu podršku marketinških aktivnosti. TZ Ravni kotari je tijekom 2022. godine nadopunjavala svoju banku fotografija. Stvaranje baze podataka i arhiviranje neophodno je za što učinkovitije obavljanje administrativnih poslova i rješavanje svakodnevnih operativnih zadataka bitnih za uspješno funkcioniranje ureda. 

Planirani rashodi za ovu stavku iznosili su 10.000,00 €, a utrošeno je 0,00 €.
U promatranoj godini nismo proširivali banku fotografija i snimljenog materijala. 

Nositelj aktivnosti i partneri: 
TZ Ravni kotari
Realizacija: 
0,00 €

3.6. Turističko informativne aktivnosti                                                                     
Turistička zajednica Ravni kotari u 2023. godini je na velikom broju lokaliteta kulturno povijesne baštine i ostalih turistički zanimljivih lokaliteta postavila putokaznu smeđu signalizaciju i interpretacijske ploče. Navedene aktivnosti i slični zahvati vrše se u svim JLS članicama TZ Ravni kotari. S obzirom da na našem području ima jako puno lokaliteta i utvrda pogotovo iz srednjovjekovnog razdoblja, uređenjem navedene baštine i stavljanjem u turističku i drugu funkciju iste bitno smo podigli razinu prezentacije cijelog prostora. Navedene poslove planiramo dugoročno i kontinuirano te detaljno razrađujemo planove uređenja u suradnji sa svim relevantnim čimbenicima (Grad, Općine, Zavičajni muzej, Komunalno poduzeće, Konzervatorski odjel, Hrvatske šume itd.).
Kako na našem području iz godine u godinu raste broj predstavnika turističke ponude, smještajnih kapaciteta i ostalih atrakcija, prikladnim turističkim putokazima označili smo i veliki broj novih kuća za odmor, agroturizama i opg-ova koji pružaju usluge u turizmu.
Troškovi po stavkama:
•	Smeđa signalizacija  - 25.350,00 €
Zbog rastućeg broja smještajnih jedinica, a samim time i interesa iznajmljivača za označavanje njihovih kuća za odmor kako bi gostima omogućili što lakše snalaženje u prostoru i dostupnost smještajnih objekata, na ovu stavku utrošeno je više sredstava od prvotno planiranog iznosa.

Planirani rashodi za ovu stavku iznosili su 29.862,62 €, a utrošeno je 25.350,00 €.

Ostvareni cilj aktivnosti: Postavljenjem putokazne smeđe signalizacije bitno smo podigli razinu prezentacije cijelog prostora. Na ovaj način doprinijeli smo oplemenjivanju užeg i šireg prostora svakog mjesta, odnosno lokaliteta u blizini. 

Nositelj aktivnosti i partneri: 
TZ Ravni kotari
Realizacija: 
25.350,00 €

3.7. Marketinške i poslovne suradnje- udruženo oglašavanje sa sustavom TZ-a i predstavnicima turističke ponude                                                                             
Zajedničkim udruženim oglašavanjem ističemo se na turističkom tržištu i zajedničkim aktivnostima možemo utjecati na turističku potražnju i poboljšati turističku ponudu destinacije. Pod ovu stavku spada plaćanje po Ugovoru o suradnji na udruženim marketinškim aktivnostima niskotarfine aviokompanije Ryanair u 2023. godini. 

Planirani rashodi za ovu stavku iznosili su 1.327,23 €, a utrošeno je 1.144,42 €.

Ostvareni cilj aktivnosti: 
Marketing destinacije kroz povezivanje dionika na regionalnom nivou u skladu s marketinškim dokumentima što osigurava cjelovitu zastupljenost specifičnih regionalnih interesa i vidljivost na globalnom turističkom tržištu. Navedena suradnja osigurala je veći broj dolazaka i noćenja s emitivnih tržišta gdje se provodila promotivna kampanja.

Nositelj aktivnosti i partneri: 
TZ Ravni kotari, TZ Zadarske županije
Realizacija: 
1.144,42 €
4. Destinacijski menadžment
4.1. Turistički informacijski sustavi i aplikacije/ eVisitor                                                
Turistička zajednica redovito sudjeluje u razvoju i upravljanju sustavu eVisitor i ostalim turističkim informacijskim sustavima, te u razvoju ostalih sustava temeljenim na informatičkim tehnologijama.
Također, s obzirom kako je portal Hrvatske turističke zajednice www.croatia.hr objavljen te je projektiran kao portal cijelog sustava, uredili smo svoju poddomenu, a nastavit ćemo i dalje doprinositi promociji destinacije konstantnim ažuriranjem potrebnih podataka. 
Nositelj aktivnosti i partneri: 
TZ Ravni kotari
Realizacija: 
0,00 €
4.2. Upravljanje kvalitetom u destinaciji                                                                          
Turistička zajednica Ravni kotari pruža podršku svim subjektima zainteresiranim za sudjelovanje u planiranju i provedbi ključnih investicijskih projekata javnog i privatnog sektora, prije svega tu se misli na pripadajućih 7 JLS, te surađuje sa ostalim predstavnicima turističke ponude radi podizanja kvalitete ponude u destinaciji. Tako smo određenim subjektima zainteresiranim za investicijske projekte bili podrška u marketinškom istraživanju područja, dostavljali fotodokumentaciju, statistiku o broju objekata, dolascima i noćenjima te ih informirali u vezi karakteristika područja i o turističkim potencijalima. Svrha ove podrške jest asistencija kako bi se podijelila znanja, sastavila što bolja kandidatura, te postigla usklađenost projekata na terenu koji su bitni za zajednicu.
U sklopu projekta MADE IN-LAND – MAnagement and DEvelopment of INLANDs u kojem je Agencija za razvoj Zadarske županije ZADRA NOVA jedan od devet partnera iz Jadranskih regija Hrvatske i Italije razvijena je web aplikacija ''Potraga za petim elementom'' koja predstavlja alat za promociju turističkog sadržaja Zadarskog zaleđa krajnjim korisnicima. Aplikacija na suvremeni način promovira kulturnu baštinu, prirodna dobra, tradicionalne proizvode kao i gastronomsku ponudu zadarskog zaleđa koji u konačnici nude „peti element“. Preuzeli smo upravljanje aplikacijom te smo na ovaj način podigli kvalitetu ponude u destinaciji i učinili ponudu našeg kraja dostupnijom lokalnom stanovništvu i turistima.
Turistička zajednica Ravni kotari provodila je niz aktivnosti koje se odnose na profiliranje i brendiranje Ravnih kotara kao turistički izrazito atraktivnog područja s posebnim naglaskom na podizanju kvalitete svih razina turističke ponude. Tako smo u suradnji sa svim članicama (JLS) poticala aktivnosti koje pridonose unapređenju općih uvjeta dolaska i boravka turista.

Planirani rashodi za ovu stavku iznosili su 5.308,91 €, a utrošeno je 0,00 kn/ 0,00 €.
Projekt MADE IN-LAND je završio, aplikacija je dostupna na web stranici Ravni Kotari te nisu bila potrebna dodatna sredstva za realizaciju iste.

Ostvareni cilj aktivnosti: 
Promocija posebnosti destinacije
Nositelj aktivnosti i partneri: 
TZ Ravni kotari
Realizacija: 
0,00 €
4.3. Poticanje na uređenje destinacije                                                                     
Turistička zajednica Ravni kotari je u suradnji sa subjektima javnog i privatnog sektora u destinaciji sudjelovala u podizanju kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke zajednice. Također smo poticali poboljšanje općih uvjeta boravka turista te aktivnosti uređenja mjesta (šetnice, klupe i stolovi, odmorišta, vidikovci, uređenje zelenih površina i sl.). 
Naglasak je na poticanju aktivnosti i sudjelovanju u programima zaštite okoliša te iniciranje i poticanje aktivnosti za njegovo očuvanje. Pored navedenog posebno se poticalo održavanje i oplemenjivanje već postojećih zelenih površina te oplemenjivanje što većeg broja lokaliteta kulturno povijesne baštine u svim JLS po uzoru na neke već uređene. Ostvarili smo cilj kroz suradnju s jedinicom lokalne samouprave. 
Planirani rashodi za ovu stavku iznosili su 2.654,46 €, a utrošeno je 3.300,00 €.

Ostvareni cilj aktivnosti: 
Poboljšanje uvjeta boravka turista u destinaciji i razvijanje svijesti o važnosti gospodarskih, društvenih i drugih učinaka turizma, kao i potrebi i važnosti očuvanja i unapređenja svih elemenata turističke ponude destinacije. 

Nositelj aktivnosti i partneri: 
TZ Ravni kotari, JLS u sklopu TZ Ravni kotari, subjekti javnog i privatnog sektora 
Realizacija: 
3.300,00 €

5. Članstvo u strukovnim organizacijama

Realizacija: 
0,00 kuna/0,00 €

6. Administrativni rashodi
U administrativne poslove svrstavamo sve poslove ureda turističke zajednice i ostale poslove koji su nužni za ostvarenje programa rada turističke zajednice. To su poslovi ureda određeni Zakonom o turističkim zajednicama i statutom turističke zajednice, poslovi vezani uz ostvarenje programa rada turističke zajednice koje obavlja ured ili su povjereni trećim osobama radi ekonomičnosti postupka i troškovi za rad tijela turističke zajednice.

6.1. Plaće
Tokom cijele godine Turistička zajednica Ravni kotari ima zaposlene dvije osobe – direktora turističke zajednice i pomoćnicu direktora. 

•	Neto plaća zaposlenih……………………………………....…..43.029,02 €
•	Trošak poreza i doprinosa iz plaće…………………………......17.009,99 €
•	Doprinosi na plaću…….………………………………………...9.966,22 €
•	Naknade zaposlenima(prijevoz, nagrade, pomoći)………….......8.513,46 €

Ukupno je na rashode za zaposlene utrošeno 78.518,69 €.
Utrošeno je više sredstava na plaće budući je zaposlen još jedan djelatnik, a čiji se dio plaće sufinancira iz ETHNIC projekta.

6.2. Materijalni troškovi	

Materijalni troškovi odnose se na režijske troškove, troškove za uredsku opremu i materijal, održavanje prostora, troškove platnog prometa, troškove poštarine i druge usluge vezane za poslovanje ureda.
Prikaz rashoda u promatranom razdoblju bio bi slijedeći:
Usluge telefona i pošte…..............................................................................1.070,28 €
Električna energija ..…....................................................................................721,46 €
Komunalne usluge.....……………....……………………………...................898,92 €
Intelektualne i osobne usluge……...…………………………………...….21.921,61 €
Reprezentacija……………………………………………………….…..........921,57 €
Pomoćni i potrošni materijal...…………………………………………..... 4.018,66 €
Premije osiguranja...……………………………………………………..….2.280,42 €
Usluge banke………………………………………………….....………....1.537,23 €
Uredski materijal i materijal za čišćenje…..………………...…...………...…285,98 €
Grafičke i knjigovodstvene usluge…………………………………....…….3.450,80 €
Ostale usluge..................………………………………………………….......976,49 €
Amortizacija………………………………….....…………………………...7.034,99 €
Ostali nespomenuti rashodi...............................................................................578,66 €

Materijalni troškovi iznosili su ukupno 45.697,07 €.
Utrošeno je više sredstava od planiranog zbog općeg poskupljenja i samim time nerealne procjene troškova.

Tijela turističke zajednice :
Skupština Turističke zajednice Ravni Kotari: Kroz 2023. godinu održane su 2 sjednice Skupštine turističke zajednice sve u skladu sa Zakonom o turističkim zajednicama i promicanju hrvatskog turizma i Poslovnika o radu Skupštine.
Vijeće Turističke zajednice ravni Kotari: Kroz 2023. godinu održane su 4 sjednice Vijeća  turističke zajednice sve u skladu sa Zakonom o turističkim zajednicama i promicanju hrvatskog turizma i Poslovnika o radu Vijeća.
Za svoj rad članovi turističkog vijeća i skupštine ne primaju naknadu.

7.Rezerva 
Rezerva do 5% za potrebe osiguranja likvidnosti u izvanrednim okolnostima te financiranja neplaniranih aktivnosti.

Financijski plan – Izvješće o izvršenju Programa rada
 	 	PRIHODI	Plan kn 2023.		Rebalans 2023.	Realizacija kn 2023.		udio % u realizaciji 	indeks 	
				Plan € 2023.			Realizacija    € 2023.		realizacija	
									/rebalans	
1.	 	Izvorni prihodi	670.000,00	88.924,28	0,00	812.957,32	107.897,98	36,32	121,34	
 	1.1.	Turistička pristojba	460.000,00	61.052,49	0,00	396.833,14	  52.668,81	17,73	86,29	
 	1.2.	Članarina	210.000,00	27.871,79	0,00	416.124,18	55.229,17	18,59	198,15	
2. 	 	Prihodi iz proračuna općine/grada/županije i državnog proračuna	370.000,00	49.107,44	0,00	473.490,58	62.843,00	21,15	127,97	
3.	 	Prihodi od sustava turističkih zajednica 	350.000,00	46.452,98		857.938,44	113.868,00	38,33	245,13	
4.	 	Prihodi iz EU fondova	0,00	0,00	0,00	0,00	0,00	0,00	0,00	
5.	 	Prihodi od gospodarske djelatnosti	0,00	0,00	0,00	94.045,63	12.482,00	4,20	0,00	
6.	 	Preneseni prihod iz prethodne godine	0,00	0,00	0,00	    0,00     	    0,00     	0,00	0,00	
7.	 	Ostali prihodi	20.000,00	2.654,46	0,00	0,30	0,04	0,00	0,00	
		Ukupno prihodi	1.410.000,0	

187.139,16		
2.238.432,10	

297.091,02	100,00		
 	 	AKTIVNOSTI	Plan kn 2023.		Rebalans 2023.	Realizacija kn 2023.		udio % u realizaciji	indeks 	
				Plan € 2023.			Realizacija    € 2023.		realizacija	
									/rebalans	
1.	 	ISTRAŽIVANJE I STRATEŠKO PLANIRANJE 	30.000,00	3.981,68	0,00	    49.375,01	     6.553,19	2,42	164,58	
 	1.1.	Izrada strateških/operativnih/komunikacijskih/akcijskih dokumenata	30.000,00	3.981,68	0,00	49.375,01	6.553,19	2,42	164,58	
 	1.2.	Istraživanje i analiza tržišta	0,00	0,00	0,00	0,00	0,00	0,00	0,00	
 	1.3.	Mjerenje učinkovitosti promotivnih aktivnosti	0,00	0,00	0,00	0,00	0,00	0,00	0,00	
2.	 	RAZVOJ TURISTIČKOG PROIZVODA	595.000,00	78.970,07	0,00	497.746,63	   66.062,33	24,41	83,66	
 	2.1.	Identifikacija i vrednovanje resursa te strukturiranje turističkih proizvoda	325.000,00	43.134,91	0,00	0,00	    41.237,89	15,24	95,60	
 	2.2.	Sustavi označavanja kvalitete turističkog proizvoda	0,00	0,00	0,00	0,00	0,00	0,00	0,00	
 	2.3.	Podrška razvoju turističkih događanja	180.000,00	23.890,11	0,00	154.262,56	20.474,16	7,56	85,70	
 	2.4.	Turistička infrastruktura 	50.000,00	6.636,14	0,00	    32.777,18	4.350,28	1,61	65,55	
 	2.5.	Podrška turističkoj industriji 	40.000,00	5.308,91	0,00 	         0,00	         0,00	0,00	0,00	
3.	 	KOMUNIKACIJA I OGLAŠAVANJE	375.000,00	49.771,05	0,00	        
  
   530.893,91

70.461,73

	26,04	141,57	
 	3.1.	Sajmovi, posebne prezentacije i poslovne radionice	10.000,00	1.327,23	0,00	61.500,36	8.162,50	3,02	615,00	
 	3.2.	Suradnja s organizatorima putovanja	15.000,00	1.990,84	0,00	0,00	0,00	0,00	0,00	
 	3.3.	Kreiranje promotivnog materijala	75.000,00	9.954,21	0,00	234.133,16	    31.074,81	11,48	312,18	
 	3.4.	Internetske stranice	30.000,00	3.981,68	0,00	35.638,19	    4.730,00	1,75	118,79	
 	3.5.	Kreiranje i upravljanje bazama turističkih podataka 	10.000,00	1.327,23	0,00	0,00	0,00	0,00	0,00	
 	3.6.	Turističko-informativne aktivnosti	225.000,00	29.862,62	0,00	190.999,58	25.350,00	   9,37 	84,89	
 	3.7.	Marketinške i poslovanje-udruženo oglašavanje sa sustavom TZ-a i predstavnicima turističke ponude	10.000,00	1.327,23	0,00	8.622,63	1.144,42	0,42	86,23	
4.	 	DESTINACIJSKI MENADŽMENT	60.000,00	7.963,37	0,00	24.863,85	      3.300,00	1,22	41,44	
 	4.1.	Turistički informacijski sustavi i aplikacije /eVisitor	0,00	0,00	0,00	0,00	0,00	0,00	0,00	
 	4.2.	Upravljanje kvalitetom u destinaciji	40.000,00	5.308,91	0,00	0,00	0,00	0,00	0,00	
 	4.3.	Poticanje na uređenje destinacije	20.000,00	2.654,46	0,00	24.863,85	3.300,00	1,22	124,37	
5.	 	ČLANSTVO U STRUKOVNIM ORGANIZACIJAMA	0,00	0,00	0,00	0,00	0,00	0,00	0,00	
 	5.1.	Međunarodne strukovne i sl. organizacije	0,00	0,00	0,00	0,00	0,00	0,00	0,00	
 	5.2.	Domaće strukovne i sl. organizacije	0,00	0,00	0,00	0,00	0,00	0,00	0,00	
6.	 	ADMINISTRATIVNI POSLOVI	280.000,00	37.162,39	0,00	935.903,64	124.215,76	45,91	334,25	
 	6.1.	Plaće	200.000,00	26.544,56	0,00	591.599,07	    78.518,69	29,02	295,80	
 	6.2.	Materijalni troškovi	80.000,00	10.617,82	0,00	344.304,57	45.697,07	16,89	430,38	
 	6.3.	Tijela turističke zajednice	0,00	0,00	0,00	0,00	0,00	0,00	0,00	
 	6.4.	Troškovi poslovanja mreže predstavništava/ ispostava	0,00	0,00	0,00	0,00	0,00	0,00	0,00	
7.	 	REZERVA 	70.000,00	9.260,60	0,00	0,00	0,00	0,00	0,00	
8.	 	POKRIVANJE MANJKA PRIHODA IZ PRETHODNE GODINE	0,00	0,00	0,00	0,00	0,00	0,00	0,00	
 	SVEUKUPNO 1	1.410.000,00	187.139,16	0,00	2.038.783,00	270.593,01	100,00	 0,00	
9.	 	FONDOVI - posebne namjene								
 	 	Fond za turističke zajednice na  turistički nedovoljno razvijenim područjima i kontinentu								
 	 	Fond za projekte udruženih turističkih zajednica								
 	 	SVEUKUPNO 2								
 	 	 						 		
TOTAL	SVEUKUPNO 1+ SVEUKUPNO 2	1.410.000,00	187.139,16	0,00	2.038.783,00	270.593,01	100,00		

BILANCA NA DAN 31.12.2023. GODINE

PRIHODI

U razdoblju od 01. siječnja do 31. prosinca 2023. godine u Turističkoj zajednici Ravni Kotari, ostvareni su prihodi u iznosu od 297.091,29 €

•	Prihodi od prodaje roba i pružanja usluga = 12.482,27 €
•	Prihodi po posebnim propisima = 107.897,98 €
•	Prihodi iz kamata iz plasmana sredstava = 0,02 €
•	Prihodi iz proračuna grada  = 62.143,00 €
•	Prihodi iz Fonda za udružene TZ = 47.600,00 €
•	Prihodi iz Fonda za turistički nedovoljno razvijena područja = 20.400,00 €
•	Prihodi od TZ Zadarske županije = 45.868,00 €
•	Ostali prihodi =  700,02€

Prihodi po posebnim propisima su prihodi od boravišne pristojbe i članarine koje se prikupljaju sukladno Zakonu o boravišnoj pristojbi (NN 52/19) i Zakonu o članarinama turističkih zajednica (NN 52/19), i automatski se raspoređuju korisnicima kod Zavoda za platni promet.
RASHODI
U razdoblju od 01. siječnja do 31. prosinca 2023. godine u Turističkoj zajednici Ravni kotari, ostvareni su rashodi u iznosu od 270.593,01 €.
SALDO FONDA 
U računu prihoda i rashoda za razdoblje od 01. siječnja – 31. prosinca 2023. godine, iskazani su 
Prihodi – 297.091,29 €
Rashodi – 270.593,01 €
Preneseni prihodi iz ranijih godina – 59.823,69 €
Stanje novčanih sredstava u blagajni i na žiro računu Turističke zajednice Ravni kotari na dan 31.12.2023. godine iznosilo je – 24.293,98 €

ZAKLJUČAK	

U 2023. godini mastavljen je trend povećanja turističkih dolazaka i noćenja. Veći dio programskih aktivnosti prema Programu rada za 2023. godinu su realizirane. Ostvaren je puni financijski potencijal turističke pristojbe i turističke članarine. Također, ulaskom novih kapaciteta prihodi po navedenim stavkama su u stalnom porastu. 

IZVJEŠĆE O IZVRŠENJU PROGRAMA RADA

Izvješće o izvršenju programa rada i financijskog plana TZ Ravni kotari za 2023. Turistička zajednica šalje članovima Vijeća na uvid, a Turističko vijeće prosljeđuje Skupštini turističke zajednice na analizu i ocjenu izvršenja programa te procjenu učinka poduzetih aktivnosti na razvoj turizma.

Realizacija prihoda i rashoda bila je u skladu sa preuzetim obvezama iz Programa rada TZ Ravni kotari za 2023. godinu. Godišnja financijska izvješća, obrasci PR-RAS-NPF (Izvještaj o prihodima i rashodima za 2023. godinu) te obrazac BIL-NPF odnosno bilanca na dan 31.12.2023. sastavljena su u skladu sa stanjem u poslovnim knjigama Turističke zajednice Ravni kotari i pokazuju ispravno i vjerodostojno stanje. Sve preuzete financijske obveze na vrijeme su podmirene, a Turistička zajednica je kroz cijelu godinu bila likvidna.

Izvješće o radu i financijsko izvješće Turističke zajednice Ravni kotari za 2023. godinu Turističko vijeće podnosi Skupštini, a sadržava podatke o izvršenju programom rada pojedinačno utvrđenih zadataka, izdatke njihova izvršenja, izdatke za poslovanje turističkog ureda, ostvarenju prihoda po izvorima, financijski rezultat poslovanja, usporedbu financijskog plana i njegova ostvarenja s obrazloženjem.

Poslovanje TZ Ravni kotari u 2023. godini odvijalo se sukladno Zakonu o turističkim zajednicama i promicanju hrvatskog turizma te Statutom TZ Ravni kotari.

U predmetnom razdoblju poslovanje Zajednice odvijalo se u skladu s aktima Zajednice, odlukama Turističkog vijeća i Skupštine. 

Sredstva iz Fonda za udružene turističke zajednice te iz Fonda za turistički nedovoljno razvijena područja i kontinent utrošena su u skladu sa zakonom za opravdane i prihvatljive troškove Projekata. U Izvješću smo istaknuli prihode iz Fondova kao i rashode te ih obrazložili.

    Izvješće sastavio:
Direktor TZ Ravni kotari     
      Vanja Čvrljak